REPUBLIKA HRVATSKA

ŽUPANIJA LIČKO-SENJSKA

SREDNJA ŠKOLA PLITVIČKA JEZERA

Klasa: 003-06/15-03/21

Urbroj: 2125/36-03-15-1

Korenica, 15. rujna 2015

Temeljem članka 127. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10-ispravak, 90/11., 16/12., 86/12., 94/13. i 152/14.), članaka 38. – 42. Zakona o ustanovama („Narodne novine“, br. 76/93., 29/97., 47/99. i 35/08.) i članka 115. Statuta Srednje škole Plitvička jezera, Korenica, Školski odbor na svojoj XXV. sjednici, održanoj 15. rujna 2015. godine, donio je

**O D L U K U**

**o imenovanju ravnatelja Škole**

**Šimo Pavlović, profesor povijesti,** imenuje se ravnateljem Srednje škole Plitvička, Korenica, na vrijeme od pet godina s danompreuzimanja dužnosti 16. rujna 2015. godine.

**Obrazloženje**

Školski odbor Srednje škole Plitvička jezera, Korenica, raspisao je natječaj za izbor i imenovanje ravnatelja/ice Škole.

Natječaj je objavljen dana 3. kolovoza 2015. godine u Novom listu Rijeka.

U natječajnom postupku zaprimljena je prijava jednog kandidata.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi (u daljnjem tekstu: Zakona), održane su sjednice Nastavničkog vijeća, Vijeća roditelja i skupa radnika Škole, a nakon provedenog tajnog glasovanja, navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja/ice.

Članovi Školskog odbora, javnim glasovanjem u skladu sa stavkom 9. članka 127. Zakona i članka 115. stavka 1. Statuta Škole, za ravnatelja Škole, jednoglasno (7 glasova „ZA“) izabrali su Šimu Pavlović, profesora povijesti.

Sukladno članku 127. stavku 4. i 5. Zakona, ministru Ministarstva znanosti, obrazovanja i sporta dostavljena je dokumentacija o izboru ravnatelja radi dobivanja prethodne suglasnosti prije imenovanja (dokumentacija je dostavljena dana 28. kolovoza 2015. godine).

Prethodna suglasnost ministra Ministarstva znanosti, obrazovanja i sporta nije uskraćena u roku od petnaest (15) dana od dana dostave, te sukladno članku 127. stavku 5. Zakona, smatra da je suglasnost dana.

Glede navedenog Školski odbor Srednje škole Plitvička jezera, Korenica, odlučio je kao u izreci ove odluke.

**Pouka o pravnom lijeku:**

Svaki prijavljeni kandidat na ovaj natječaj ima pravo pregledati natječajnu dokumentaciju i u roku od petnaest (15) dana od primitka ove Odluke o izboru i imenovanju ravnatelja, zatražiti sudsku zaštitu pri Općinskom sudu mjesno nadležnom prema sjedištu Srednje škole Plitvička jezera, Korenica.

Predsjednica Školskog odbora

Renata Babić, prof.

Dostaviti:

1. Šimo Pavlović, prof. povijesti,

A. Stepinca 23, 53 230 Korenica

2. Za objavu na internetskoj stranici Škole

3. Ministarstvu znanosti, obrazovanja i sporta,

Donje Svetice 38, 10 000 Zagreb

4. Ličko-senjska županija,

Upravni odjel za društvene djelatnosti,

Dr. Franje Tuđmana 4, 53000 Gospić

5. Uredu državne uprave u Ličko-senjskoj županiji,

Služba za društvene djelatnosti,

Dr. Franje Tuđmana 4, 53000 Gospić

6. Pismohrana, ovdje